
Els sistemes platja-duna són, sens dubte, un dels trets fisiogràfics més característics 
de les costes mallorquines. Tot i que aquests, des d'algunes dècades enrere s'hagin 
associat de manera ferma a l'activitat socioeconòmica lligada a la indústria turística 
de sol i platja, la seva interacció amb l'home es remunta segles enrere. Gràcies a la 
tasca realitzada recentment a Menorca s'ha pogut comprovar, mitjançant l'aplicació 
d'una senzilla metodologia de mostreig, que una important part dels sistemes dunars 
a l'illa tenen masses forestals que, formades bàsicament per Pinus halepensis Mill., 
presenten un origen temporal sospitosament similar, donant peu a pensar amb la 
importància que la mà de l'home ha pogut jugar pel que fa a l'aspecte i configuració 
de la seva realitat vegetal actual, tot indicant tendències de discriminació positiva en 
quant a la presència d'aquesta espècie. El present treball pretén mostrar les 
modificacions que les masses boscoses de P. halepensis associades a alguns sistemes 
dunars litorals de l'illa de Mallorca han sofert al llarg de les dècades. S'analitzen 
mostres representatives per a cada un dels sistemes, les quals, a partir de la seva 
anàlisi permeten extreure algunes consideracions significatives que mostren alhora 
l'evolució històrica d'aquests ambients. 

Paraules clau: sistemes dunars, Pinus halepensis, pressió antròpica, reforestacions, 
deforestació. 


HUMAN CHANGES IN A Pinus halepensis FORESTS OF THE MALLORCAN 
COASTAL DUNES. Beach-dune systems are undoubtediy one of the most 
distinctive physiographic features of the Mallorcan coastline. Although these from 
some decades ago have been so strongly associated with socio-economic activity 
linked to the sun and beach tourism industry, its interaction with the man goes back 
centuries ago. A reason for the recent studi of reforestation of Menoca dunes and 
applying a simple methodology for sampling that an important part of the dunes on 
the island are forests, which comprised mainly Pinus halepensis Mill., have a 
temporary home suspiciously Similarly, giving rise to the importance of thinking the 
hand of man could play in both aspect and configuration of your current reality plant, 
indicating trends of positive discrimination in terms of the presence of this species. 
This paper aims to show the modifications of the woods P. halepensis associated 
with some coastal dune systems in the island have suffered over the decades. To this 
end, representative samples analyzed for each of the systems, which from its analysis 
can draw some important considerations that show both the historical evolution of 
these environments. 

Keywords: dune systems, Pinus halepensis, human pressure, reforestation, 
deforestation. 

Introducció 


Els sistemes platja-duna són, sens dubte, 
un dels trets fisiogràfics més característics 
de les costes mallorquines. Tot i que 
aquests, des d'algunes dècades enrere 
s'hagin associat de manera ferma a 
l'activitat socioeconómica lligada a la 
indústria turística de sol i platja, la seva 
interacció amb l'home es remunta segles 
enrere. Així, la práctica d'activitats 
cinegétiques, o bé la seva explotació pel 
que fa als recursos forestals es daten, en 
alguns casos, des del s. XII (Barceló, 1997; 
2004). D”altra banda, varis factors semblen 
indicar que l'activitat agrícola 1 ramadera 
també ha pogut esdevenir pega condi- 
cionant en el sí d'aquests ecosistemes, 
sobretot pel que fa la seva cobertura vegetal 
(Roig-Munar et al., 2009). 

De la revisió bibliográfica analitzada se 
pot parlar de la recurrent i dilatada 
existència de processos de fixacions dunars 
arrel de polítiques i actuacions de forestació 
en aquests ambients (Valls, 1870, Artigas, 
1887, 1889,1890, 1896; De Castro, 1900a, 
1900b; Codorniu, 1908; Tiismann, 1924; 
Whitehead, 1964; Ranwell i Boar, 1986; 
Gadgil i Ede, 1998; Tastet i Pontee, 1998; 
Hilton et al., 2000; Lemauviel i Roze, 
2000; Pausas et al., 2004; Hilton, 2006; 
Mayol, 2006) 

El treball recentment realitzat a 
Menorca per Roig-Munar et al. (2009), s'ha 
pogut comprovar, mitjançant l'aplicació de 
la mateixa metodologia de mostreig, que 


una important part dels sistemes dunars a 
l'illa tenen masses forestals, formades 
bàsicament per Pinus halepensis Mill., que 
presenten un origen temporal sospitosament 
similar, donant peu a pensar amb la 
importància que la mà de l'home ha pogut 
jugar en tant a l'aspecte i configuració de la 
seva realitat vegetal actual, tot indicant 
tendències de discriminació positiva en 
quant a la presència d'aquesta espècie. 
Aquestes suposicions es veuen recolzades 
per situacions anàlogues detectades a bona 
part del territori nacional, i que estarien 
directament relacionades amb una política 
institucional destinada a l'estabilització dels 
sistemes dunars per limitar el seu avanç 
terra endins, i així impedir la seva 
interferència amb terres de cultiu, o fins i 
tot, que afectessin negativament zones 
habitades per persones (Ortufio, 1990). A 
més, estudis com el de Maestre-Gil et al. 
(2004) verifiquen, a través de les seves 
afirmacions, com inclús fins a la segon 
meitat del s. XX, el SE de la Península 
Ibèrica ha estat objecte de nombroses 
repoblacions de P. halepensis amb la 
finalitat de recuperar la cobertura arbòria 
vegetal perduda per la pràctica de distints 
usos i perturbacions. 

L'evidència i claredat dels resultats 
obtinguts en el cas de Menorca han fet 
plantejar la possibilitat d'extrapolar el 
mateix tipus d'estudi a l'illa de Mallorca. 
Així, en aquest treball es presenten els 
resultats i es comparen amb les dades 
obtingudes de Menorca (Roig-Munar et al. 

LOCALITZACIO DELS SISTEMES DUNARS ESTUDIATS 

Fig. 1. Localització dels boscos de P. halepensis analitzats. 


Fig. 1. Location of P. halepensis forests studied. 


2009). Finalment, es conclou amb tot un 
seguit de mesures de gestió que, en un 
futur, puguin establir-se com a eines 
eficients en tant als patrons de conservació i 
preservació d'aquests sistemes, no tan sols 
aplicables als casos d'estudi, sinó també 
extrapolables a altres indrets a on, degudes 
les seves característiques biogeogràfiques, 
puguin seguir els mateixos patrons. 


Àmbit d'estudi 


Els processos urbanitzadors desen- 
volupats a l'illa de Mallorca han provocat al 
llarg de les dècades l'integra, o si més no 
parcial desaparició de molts sistemes 
dunars existents. A més a més, molts dels 
actuals sistemes es veuen avui sota una 
pressió antròpica que está afectant 
acceleradament la seva idiosincrásia origi- 
nária. Aquest fet explica la dificultat que 
s'ha tengut a l'hora de seleccionar els 
sistemes platja-duna estudiats en el present 


article, condicionant i limitant la capacitat 
d'elecció. 

Partint d'aquesta premissa, el present 
estudi es basa en el sí de cinc sistemes 
platja-duna de Mallorca, i que amb un estat 
de conservació diferenciat, avui encara 
preserven trets de la seva estructura 
originària. No obstant, aquesta pauta no es 
va seguir en l'elecció d'un d'ells, el cas de 
Santa Ponsa, que avui, ha esdevingut en una 
relicta zona de l'antic sistema dunar, es 
presenta com a parc municipal. 

Els sistemes seleccionats s'estenen al 
llarg de tota la costa mallorquina, a 
excepció de la Serra de Tramuntana, 
degudes les seves característiques geoes- 
tructurals. Així, la caracterització dels 
sistemes analitzats (Fig. 1) que es presenten 
segons Servera (1997) i Servera et al. 
(2007) són : 

Es Comú de Muro: situat al quadrant 
nord-oriental de Mallorca, inserit en el sí de 
la badia d'Alcúdia. Actualment, el sistema 
s'organitza a partir de tres cordons diferents 

disposats de manera parallela a la costa, 
amb formacions dunars holocéniques que 
integren una superfície aproximada als 1,3 
km’. Aquest es localitza sobre la restinga 
arenosa que tanca s'Albufera de Mallorca i 
la separa de la mar. 

Cala Mesquida: es localitza a la costa 
est de Mallorca. A l'actualitat aquest 
conjunt de morfologies dunars s'estenen al 
llarg d'un front de costa arenosa de tan sols 
325 m de llargària, constituint una entrada 
de cap a l'interior d'aproximadament 1,6 
km’, format per cordons arenosos parallels 
a la línia de costa, alimentats per vents 
predominants de component N. 

Cala Agulla: actualment amb greus 
problemes de conservació, és localitza una 
mica al sud de l'anterior sistema, encara a 
la costa est de l'illa. Aquest sistema 
s'aproxima als 1,7 km’, dels quals 0,53 
km”, es veuen ocupats per dunes holocenes. 
Aquests sistema s'organitza al llarg d'un 
front de platja d'aproximadament 600 m de 
llargària. 

Es Trenc: localitzat a la costa sud de 
Mallorca, inserit en la badia de Campos. 
Aquest ocupa una superficie total 
aproximada als 9 km’, dels quals 4,5 km? 
estan construits per formes  dunars 
holocéniques, que s'estenen de forma 
parallela al llarg d'una línia de costa 
arquejada d'uns 6 km de longitud. Aquest 
forma part de la restinga arenosa que separa 
la zona humida d'Es Salobrar de Campos 
de la mar. 

Santa Ponca: aquest sistema és el 
menys identificable, deguda la seva total 
destrucció conseqüència del procés 
urbanitzador sofert al nucli turístic de Santa 
Ponsa. Localitzat al sudoest de l'illa, avui 
aquest esdevé una insignificant taca 
residual del sistema originari, abolit pel 
nucli urbà. Tot i aixó, es poden percebre 
encara les estructures holocéniques, fixades 
per P. halepensis. 


No obstant, d'entre els sistemes 
analitzats cal remarcar es Comú de Muro. 
Aquest es tracta d'una propietat pública i 
que actualment depèn de l'Ajuntament de 
Muro. Alguns en són els antecedents 
recents que també ens poden ajudar a 
comprendre millor la situació actual de la 
seva massa boscosa. Al 1942 es Comú es va 
declarar d'utilitat pública. Uns anys més 
tard, al 1964, el Districte Forestal de les 
Illes Balears redacta un primer projecte 
d'ordenació per ser executat entre 1965 i 
1975. Al llarg d'aquest decenni es preveia 
l'aprofitament de 450.000 m? de productes 
forestals i 586.000 m? de llenya. 

En quant a les infraestructures i 
servituds, aquest mateix document fa 
referència a l'existència de 5 cases amb 
finalitat d'explotació salinera, i de 80 
casetes d'estiueig desmuntables, 
d'explotació directa per part de 
l'Ajuntament (ses Casetes des Capellans), 
amb una superfície total de 5,10 ha. 
Finalment, al 1975, amb la revisió del 
projecte d'ordenació de 1964, es reitera la 
importància de fixar les dunes amb la 
sembra de massa forestal. A part, amb 
aquesta revisió la finca passa de tenir una 
funció productiva a recreativa. Per a tal fi es 
planifica la  installlació de diverses 
infraestructures tals com zones recreatives, 
bar-restaurant, aparcaments, o senyalització 
entre d'altres (Brunet Estarellas, 1983; 
1996). 

A l'igual que l'estudi realitzat a 
Menorca (Roig Munar et al., 2009), els 
sistemes dunars analitzats de Mallorca 
mantenen, com a fet identificatiu, masses 
forestals considerables i fàcilment 
identificables formades, en el seu estrat 
arbori, per Pinus halepensis Mill. Aquestes 
masses forestals es localitzen a la part 
interior del sistema, fixant les dunes 
holocenes semiestabilitzades i també 
aquells sectors de dunes estabilitzades. 

Fig. 2. Massa forestal al sector nord del sistema d'es Comú de Muro. Canvi de superfície entre 1956 
(adalt) i 2008 (abaix). 

Fig. 2. Woodland of the northern part of es Comu de Muro system. Surface changes between 1956 
(above) and 2008 (below). 

No obstant, i com bé 
observar, alguns patrons de forestació 
suggereixen comportaments heterogenis, 
que bé per factors naturals o bé per causes 
antròpiques, avui dibuixen escenaris dignes 
de comentar (Fig. 2). 

D'altra banda, un fet que identifica per 
igual els sistemes dunars analitzats n'és la 
seva alteració conseqüència de l'activitat 
socioeconòmica. La majoria dels sistemes, 
toti avui encara mantenir-ne trets de la seva 
fisonomia originària, pateixen problemes de 
preservació i conservació greus, manifestats 
per patrons de fragmentació i erosió elevats. 
La màxima expressió es pot trobar al cas de 
Santa Ponça, que degut al creixement 
anàrquic i sense planificació del seu nucli 
urbà, ha acabat quasi per complet amb 
l'estructura dunar originària. 


s'ha pogut 


Material i mètodes 


El present estudi tracta de revisar la 
forestació de distints sistemes dunars 
applicant la metodologia proposada per 
Roig-Munar et al. (2009). Així, de la 
revisió dels sistemes dunars existents a 
l'illa de Mallorca, junt amb la informació 
que disposa Servera — (1997), s'han 
seleccionat 5 sistemes dunars que, per les 
seves actuals característiques, presenten 
indicis d'actuacions de fixació del sistema 
dunar a través de la sembra de P. 
halepensis. Endemés, i com es comenta a 
Roig-Munar et al. (2009), hi ha varis 
motius que suggereixen aquests processos 
de forestació: 

-Hi ha evidències clares que no és una 
espècie habitual en la vegetació dels 
sistemes dunars dinàmics (Bolòs, 1967). 

-El seu creixement ràpid i el seu 
comportament pioner la fan una espècie 
adequada per estabilitzar ambients alterats 


(Ortuño, 1990, Pastor-López i Martín- 
Martín, 1993). 

-La producció ex situ a partir de llavors 
és relativament fàcil (Baeza et al., 1991; 
Pastor-López i  Martín-Martín, — 1993, 
Maestre i Cortina, 2004) 

-El procés d'adaptació del lloc de cultiu, 
al definitiu és també senzill i amb pocs 
problemes (Baeza et al., 1991; Pastor-López 
i Martín-Martín, 1993; Maestre i Cortina, 
2004) 

-Es té constància del seu ús per a fores- 
tacions en diferents fonts bibliogràfiques 
tant en tot l'àmbit de la regió mediterrània 
(Quézel i Médail, 2003), com especialment 
a l'estat espanyol (Escarré et al., 1989, 
Ortufio, 1990; Baeza et al., 1991; Pastor- 
López i Martín-Martín, 1993; Olivera et al., 
2003, Quézel i Médail, 2003). 

Amb l'objectiu de poder fer una 
discussió comparativa dels resultats 
obtinguts a Menorca i Mallorca, es segueix 
la metodologia aplicada al cas de Menorca, 
no tan sols pel que fa als criteris seguits a 
Phora de seleccionar els punts de mostreig, 
sinó també el treball in situ al camp. Així, 
s'han pres mostres representatives de 30 
individus en cada un dels casos, els quals 
són mesurats mètricament a una altura 
aproximada als 130 cm des de la superfície. 
Posteriorment, la circumferència mesurada 
es reconvertida al diàmetre de cada un dels 
individus mostrejats (Taula 1). La selecció 
de les mostres ha estat aleatòria, no obstant 
sempre intentant assumir la major superfície 
possible arreu del sistema, tot per obtenir 
també una informació espacial repre- 
sentativa. 

Només en un cas concret, Es Comú de 
Muro, s’ha fet una lleugera variació en la 
recollida de dades de camp a causa de 
l'evidéncia d'haver-hi dos grups diferents 
d'individus pel que fa a la seva mida i estat 
de desenvolupament. L'evident diferència 
entre la potència arbòria que es mostra en 

aquest sistema ha determinat que la 
recollida de dades al camp discriminés entre 
els individus vells i joves, que amb unes 
altures i diàmetres fàcilment diferenciables, 
projecten clares evidències en quant al seu 
estat de desenvolupament. A més, i atenent 
al que postula Barceló (1997, 2004) es 
tenien proves fermes de les actuacions 
humanes i incendis que han provocat 
l'actual distribució. 

A part dels mostrejos, les apreciacions i 
observacions al camp també han tengut 
cabuda dins l'estructura metodològica del 
present estudi. Al ser aquests espais 
altament freqiientats, molts d'ells amb una 
activitat antròpica considerable, han dut a 
considerar també actuacions antròpiques 
que afectessin a la morfologia dunar i la 
seva coberta vegetal. 


Resultats 


D'acord amb els criteris de selecció 
definits per Roig Munar et al. (2009), cinc 

sistemes dunars de Mallorca han reunit les 
característiques adients per ser estudiats i 
fer la corresponent recollida de dades 
(Taula 1). Es percep amb facilitat com la 
tendència mostrada es situa en diàmetres 
mitjans que oscil-len entre els 20 i 40 cm, 
només a excepció del cas de Santa Ponça, 
on aquesta augmenta considerablement. 
D'altra banda, el cas d'es Comú de Muro, 
característic. també per la seva condició 
d'espai comunal, suscita diferències 
apreciables, podent-se distingir dos grups 
d'edats notablement diferenciats (Fig. 3). 
Tot i no ser un gran nombre els sistemes 
analitzats, n'és difícil extreure associacions 
representatives entre ells. Les oscil-lacions 
entre les tendéncies seguides en son 
distintes, només a excepció del que ocorre 
al cas de Cala Mesquida (32,51 cm) i Cala 
Agulla (30,18 cm), amb valors represen- 
tativament semblants. Aquests són els dos 
sistemes amb una proximitat geogràfica 
més acusada, a manco de 3 km de distància. 

Mereixen de consideració especial els 
casos d'Es Comú de Muro per una banda, i 

Fig. 3. Representació gráfica dels diámetres mitjans, máxims i mínims dels individus de P. halepensis 


mostrejats per a cada un dels sistemes dunars. 


Fig. 3. Graphic representation of mean, maximum and minimum diameters of the individuals of P. 


halepensis sampled for each of the dune systems. 

Es Comú de Muro Es Trenc Sta. Ponça uM Cala Agulla 
Pinus halepensis 
Diàmetre joves Diàmetre adults Diàmetre Diàmetre Diàmetre Diàmetre 
N° individus (cm) (cm) (cm) (cm) (cm) (cm) 
1 13,38 31,85 24,52 57,32 39,49 34,08 
2 22,93 26,11 22,93 49,68 34,08 39,17 
3 17,20 27,39 22,93 30,89 29,62 35,67 
4 22,29 35,67 30,57 41,40 39,49 35,03 
5 18,47 38,54 18,15 39,81 36,94 29,94 
6 13,69 27,07 20,06 44,59 31,53 20,70 
7 14,01 30,57 25,80 53,50 28,66 29,30 
8 17,20 32,80 27,07 23,25 39,49 33,76 
9 17,52 38,54 24,52 31,85 20,70 25,16 
10 16,88 44,59 24,84 48,41 31,53 31,85 
11 14,01 31,21 33,44 41,40 23,25 35,03 
12 21,97 34,71 20,70 40,13 31,85 27,39 
13 19,11 31,85 29,30 63,69 28,66 27,07 
14 9,87 43,63 24,20 44,59 25,48 47,77 
15 11,78 29,94 29,30 39,81 29,94 35,03 
16 12,10 36,62 25,80 21,02 18,47 39,49 
17 15,29 35,67 22,93 36,31 32,48 25,16 
18 12,42 38,22 27,07 65,92 29,62 42,04 
19 16,56 46,18 30,57 56,69 32,48 35,03 
20 11,46 46,82 30,57 28,03 21,34 27,07 
21 11,15 40,13 27,39 61,15 30,57 21,66 
22 11,15 35,67 28,03 72,29 29,30 23,57 
23 11,78 33,44 26,75 40,45 47,13 26,43 
24 13,38 36,62 25,80 63,06 34,39 15,61 
25 10,51 38,85 29,30 68,79 44,27 23,25 
26 13,38 44,59 23,57 28,03 24,84 27,07 
27 14,01 33,12 20,70 35,99 40,45 31,53 
28 12,10 34,08 22,61 50,96 36,31 28,66 
29 10,51 39,81 25,16 32,80 33,12 18,47 
30 14,33 52,87 27,07 45,22 49,68 33,44 
Mitjana 14,68 36,57 25,72 45,23 32,51 30,18 





Taula 1. Diàmetres de cada un dels individus mostrejats al llarg dels boscos de P. halepensis 
associats als sistemes dunars litorals estudiats. 

Table 1. Diameter of each of the individuals sampled in the forests of P. halepensis associated with 
dune systems studied. 

Fig. 4. El sistema d'es Comú mostra una clara 
diferenciació entre el seu estrat arbori. En la 


present fotografia s'aprecia clarament la 
diferència existent entre els dos grups de P. 
halepensis al llarg del cordó de dunes 
estabilitzades degut a un incendi. 

Fig. 4. The system of Es Comú de Muro shovs a 
clear differentiation betveen its tree stratum. In 
the upper picture it is clearly differentiate tvo 
groups of P. halepensis along the fixed dune 
strip due to a fire. 


Santa Ponça per l'altra. En el cas d'es 
Comú cap fer esment a les consideracions 
que fa Barceló (1997, 2004) i incendis 
forestals, el darrer el 1985. El topònim que 
dóna nom al sistema dunar que ens ocupa 
incita a imaginar la realitat social i 
econòmica que  imperà en aquestes 
contrades al llarg de molts anys. El que avui 
es coneix com un sistema dunar "verge" i 
protegit sota la figura de parc natural, 
esdevingué durant alguns segles, 
concretament des del s XIII, com a punt 
estratègic d'activitat social, i sobretot, 
econòmica. D'aquí la seva denominació 
actual, responent en qualsevol cas a l'estat 
comunal al que, en un període llarg de 
temps, aquestes terres es veren sotmeses. 
Les terres comunals constituien una font 
essencial de recursos naturals per a les 
economies pageses, atès que subminis- 
traven llenya, fusta, pastures, caça, i en el 


cas que ens ocupa també, pesca, tot 
esdevenint font de queviures per a les 
famílies residents a les viles adjacents. 
L'economia agrària, tot i sustentar-se de 
l'explotació de terres mitjançant unitats 
familiars, també s'articulava a través de les 
extraccions en espais comunals, 
determinant alhora un alt grau de cohesió 
social. Els casos de Muro i Santa Margalida 
no foren excepcions, ja que les terres 
comunals — conegudes com les comunes del 
Braç — es trobaven fortament arrelades a 
l'economia agrària d'ambdues viles. 

El resultats de les explotacions forestals 
a la zona d'es Comú encara romanen 
presents avui. L'aprofitament forestal al 
llarg de segles, les tales abusives i 
continuades, els incendis forestals i la 
manca de control han fet que actualment es 
distingeixin dos estrats arboris clarament 
diferenciats (Fig. 4). A més, i tal com 
demostra la Fig. 2, de l'anàlisi sobre 
fotogrames aeris se'n deriva que aquesta 
activitat forestal es va practicar fins ben 
entrat el segle XX. No obstant, la situació 
derivada a la zona després de l'inici de 
l'activitat turística no s'ha potenciat, en cap 
moment, la recuperació ecològica de la 
zona. Des dels primers assentaments 
urbano-turístics al llarg de la costa a la 
badia d'Alcúdia, es Comú ha esdevingut 
una zona altament freqüentada, habilitada 
fins a finals dels anys 90 com a zona de 
picnic i càmping. 

El cas de Santa Ponça suscita més 
dubtes a l'hora de ser valorat, no tan sols 
per la seva evolució, sinó també en quant a 
la manca d'informació amb una perspectiva 
històrica. Si bé l'entorn del sistema dunar 
ha canviat notablement des de la meitat del 
segle XX fins a l'actualitat, la superfície 
ocupada pel bosc de Pinus halepensis es 
manté gairebé homogènia (Fig. 5). Tot i que 
la superfície actual es correspongui amb 
l'existent. al 1956, l'anàlisi d'aquest 

fotograma ens convida a pensar en la 
desforestació causada per les terres 
agrícoles posteriors, tot amb l'objectiu de 
guanyar terreny de conreu, deixant la massa 
boscosa actual a fi d'evitar l'avanç del 
camp dunar de cap a l'interior, i no 
interferir l'activitat agrícola desenvolupada 
a la zona. De ser així, les modificacions en 
la massa boscosa actual han d'haver estat 
inexistents des de temps enrere, deixant per 
tant via lliure al creixement arbori. Partint 
d'aquesta reflexió pot ser s'expliquin les 
xifres enregistrades en aquest sistema, avui 
dia convertit en un parc municipal, 
totalment limitat per infraestructures 
urbanes (Fig. 6). 

Pel que fa als altres sistemes dunars, Es 
Trenc tampoc suscita canvis importants en 
tant a la massa boscosa entre el 1956 i 
l'actual (Fig. 7). No obstant, de l'anàlisi de 
fotogrames aeris en aquest cas se'n deriva, 
clarament, la desforestació provocada a la 
part més interior del sistema, tot per 
guanyar superfície de conreu. Ja al 1956 es 
veuen, tal i com identifica Servera et al. 
(2007), les siluetes de les dunes holocenes 
dibuixades dins les parcelles agrícoles, 
indicant el canvi d'ús que aquestes terres 
havien sofert al llarg del temps. D'altra 
banda, les activitats extractives també van 
suposar al llarg de la segona meitat del s. 
XX importants desforestacions de P. 
halepensis. Tot i estar identificades, segons 
el PDS, 17 pedreres al llarg de l'espai, 
l'exemple | més representatiu queda 
manifestat pel que es coneix com es Clot de 
s'Arena, localitzat al centre del sistema 
dunar consolidat (Fig. 7). Aquest fou 
l'exemple paradigmàtic — d'extraccions 
d'àrids a Es Trenc al llarg del segle passat, 
suposant aquesta activitat una abolició 
considerable de la massa forestal existent. 
No obstant, segons fonts orals (com. pers. J. 
C. Salom) i com es pot apreciar a la Fig. 8, 
de cap a finals de segle es van dur a terme 





tasques de reforestació en aquestes zones 
degradades a fi de recuperar la seva qualitat 
paisatgística originària. 

A més, el final d'aquesta activitat ha 
permès una lleugera recuperació ecològica 
espontània. 


Fig. 5. Avui dia, el bosc de P. halepensis al 
sistema platja-duna de Santa Ponça esdevé un 
parc municipal de primer ordre dins el nucli. 
Aquest, adaptat a les pretensions dels usuaris de 
la platja, està envoltat d'estructures rígides que 
el fixen completament en la seva localització. 
Fig. 5. Nowadays the forest of P. halepensis in 
the dune system of Santa Ponsa is an important 
urban part for the city. This one, adapted to the 
beach user interests, is surrounded by rigid 
infraestructures which fix its location and 
dynamics. 

Fig. 6. La superfície del sistema dunar consolidat en el cas de Santa Ponça no ha canviat 
substancialment des de 1956 (adalt) fins a l'actualitat (imatge de sota de l'any 2008). 

Fig. 6. The consolidated dunes surface in Santa Ponça has not substantially changed from 1956 
(above) to 2008 (below). 

Fig. 7. La superficie del sistema dunar consolidat d’Es Trenc no ha canviat substancialment des de 
1956 fins a l'actualitat (imatges de sota de l'any 2008). No obstant, les activitats extractives primer, i 
la turística després han suposat impactes representatius en quant a la massa forestal de P. halepensis. 
Fig. 7. The consolidated dunes surface in es Trenc has not substantially changed from 1956 (above) 
to 2008 (below). Nevertheless, extractive activity firstly, and tourism after, have supposed an 
important impacts respect to P. halepensis forest mass. 

Fig. 8. Les deforestacions conseqiiéncia de la mà de l'home van ser notables a la seg 





a Es de No 
ona meitat del 


segle XX a Es Trenc, a més de les activitats extractives d'àrids. 
Fig. 8. Deforestations and extractive activity carried out by human in Es Trenc vere very important 


at the second half of 20th century. 


Finalment, els casos de Cala Agulla 
(30,18 cm) i Cala Mesquida (32,51 cm), 
amb unes mitjanes notablement semblants 
(Fig. 3). Ja es comentava amb anterioritat 
de la seva proximitat geografica, i per tant, 
de la possible importancia que aquest factor 
pugui tenir en quant a l'edat dels individus 
mostrejats. 

El cas de Cala Agulla torna a ser un clar 


exemple de la modificació de la massa 
forestal en tant a la roturació de les terres 
agrícoles. Com en el cas d'Es Trenc o Santa 
Ponça, les modificacions de les superfícies 
boscoses responen amb exclusivitat a les 
pretensions de l'activitat primària. La 
parcel:lació posterior, amb polígons lineals 
perfectes, donen clares evidències del que 
volem postular. 








CALA 
MESQUIDA 


Fig. 9. Cala Mesquida i Cala Agulla, situades ambdues a l'est de l'illa, a la península de Llevant. 
Fig. 9. Location of Cala Mesquida and Cala Agulla, in the peninsula of Llevant. 

Fig. 10. A Cala Mesquida la massa forestal actual és més densa que l'existent al fotograma de 1956 
(adalt) (imatge de sota de l'any 2008). Es veuen clars signes de creixement forestal a la part central de 
la duna transversal existent, principal via d'avanç del sistema de cap a l'interior. 

Fig. 10. The current situation of Cala Mesquida forest mass is denser than the existent one in 1956 
(above) to 2008 (below). It is seen clear signs of forest mass growth at the central part of the 
tranverse dune existing, which suppose the main advance channel for the system. 

El cas de Cala Mesquida es presenta 
amb unes condicions distintes. La seva 
morfologia dunar, amb dunes 
transversals de magnituds considerables, 
ha fet que l'avanç del sistema de cap a 
l'interior hagi suposat greus problemes 
de colmatació sedimentària, afectant així 
les terres agrícoles disposades en la seva 
part posterior. D'aquesta situació, i de la 
comparació entre la massa forestal 
presentada al 1956 i la que es troba 
actualment, es conclou que hi ha hagut 
forestació artificial per part de l'home, 
tot per reduir d'avanç de la duna 
transversal. Tal i com es veu a la Fig. 10, 
la densitat forestal presentada al 1956 és 
substancialment inferior a l'actual. Un 
exemple clar es deixa veure just al centre 
del canal de deflació, a on, als anys 50 no 
aperexien pocs individus de P. hale- 
pensis, i a l'actualitat hi és present una 
massa més densa. Si bé es cert que als 
anys 50 la primera línia dunar es trobava 
fixada per vegetació psammòfila de 
caràcter herbaci, avui aquesta és molt 
fragmentada, conseqüència de la 
sobrefreqüentació que rep la platja, 
sobretot en temporada alta estival. 


La situació menorquina vers la 
mallorquina 


Un primer aspecte a destacar, 
sobretot si ho comparem amb el cas de 


Menorca, n'és l'escàs nombre de 
sistemes dunars que, ateses les 
característiques i la | metodologia 


postulada, han permès la recollida de 
dades. No obstant, i com manifesta 
Servera (1997), aquest fet es pot atribuir 
a l'estat de degradació que presenten 
avui molts d'aquests espais, conse- 
qüéncia dels processos d'urbanització. 


A diferència dels resultats obtinguts a 
Menorca (Roig Munar et al, 2009), a 
Mallorca — s'observa que els diàmetres 
presenten una major dispersió de mides (Fig. 
11). Així, si a Menorca, a la majoria de 
sistemes dunars aquestes se situaven entre 36 i 
34 cm de mitjana, en aquest cas es pot veure 
com la part baixa de l'interval presenta, de 
manera general, valors  significativament 
menors. Aquesta dada pot tenir certa 
rellevància ja que podria ser un indicador de 
què a Mallorca les actuacions de plantació o 
de discriminació positiva de P. halepensis 
s'han perllongat més en el temps. Altres 
explicacions, com ara una resposta diferent de 
l'espècie en funció de les localitats o una 
diferent evolució dels individus dins cada 
sistema, semblen menys probables atès que 
aquesta amplitud de mides es manifesta en 
pràcticament tots els sistemes estudiats. 

No obstant, a nivell de modificacions 
antròpiques, n'és difícil atribuir, al cas de 
Mallorca, accions de forestació en aquests 
ambients, degut a que no es tenen evidències 
empíriques. Si bé és cert però, que de la 
comparació de fotografies aèries se'n deriva 
que aquestes pràctiques també han estat dutes 
a terme, com bé reflecteixen les clapes que des 
del 1956 s'han anat vegetant a una velocitat 
important. 

No obstant podem concloure que en 
ambdues illes els processos modificadors 
sobre els boscos de P. halepensis litorals han 
estat presents. En el cas de Mallorca, més que 
de forestació podríem parlar d'alteració o 
desforestació conseqiiéncia de les pretensions 
agrícoles. 

En cada un dels casos, a excepció d'es 
Comú de Muro (amb la zona humida al 
darrera), es veu clarament com la parcel-lació 
agrícola va afectar de ple l'estat originari de 
les masses boscoses litorals. Endemés, en 
alguns dels casos, i posant Es Trenc com a 
paradigma, les traces de les dunes holocenes 

Dispersió dels diàmetres en diferents sistemes dunars 

Individus Mostrejats 


€ Es Comú de Muro (joves) 8 Es Comú de Muro (adults) A Es trenc X Santa Ponça X Cala Mesquida e Cala Agulla 


Fig. 11. La malla de punt presentada pels mostrejos fets al camp reflecteix una dispersió notable, 
sobretot acusada per casos com el de Santa Ponça o bé els individus més joves d'es Comú. 

Fig. 11. The points framework shown by the samples in the field reflect an important dispersion, 
mainly in the cases of Santa Ponsa or with the young pines of Es Comu de Muro. 











als camps de cultius són encara avui una A més a més de les causes antròpiques 
clara evidència. directes, d'altres com els incendis han de 
Un altre fet indicador, tal com es pot — tenir cabuda en tant a la modificació 
apreciar a les fotografies aèries anteriors, — d'aquests ambients. 
són els límits, lineals i perfectes, que posen Queda reflectida la importància que la 
frontera entre els boscos de P. halepensis i ma de l'home ha tengut en tant aquests 
els nuclis urbans o terres de cultius, ambients. Si bé en el cas de Menorca hi ha 
manifestant obertament la intervenció de clares evidències de forestacions, en el cas 
l'home. de Mallorca aquestes passen per les 
D'altra banda, a part de l'activitat o modificacions de les masses forestals 
agrícola, les activitats extractives i de conseqüència de l'activitat agrícola, així 
subsistència també han tengut a veure amb com dels processos urbanitzadors al llarg de 
el devenir d'aquests ambients. El cas d'es la costa. 
Comú és un perfecte exemple d'explotació En qualsevol cas, aquestes dades també 
forestal, ja que atesa la seva condició podrien indicar que hi ha diferències 
d'espai comunal al llarg de segles, els seus significatives entres les masses forestals 
recursos van ser notablement explotats. Un dels sistemes dunars de Mallorca i 
altre cas en seria el sistema d'es Trenc, bé a Menorca. Mentre que a la primera illa ens 
través — d'explotació forestal, o bé trobaríem amb unes masses forestalls 
conseqüència de la necessària desforestació ^ dinàmiques i amb possibles processos de 
per dur a terme l'activitat extractiva d'àrids renovació, a Menorca la recollida de dades i 
(un clar exemple és el que es coneix com es els resultats estaria indicant que les masses 
Clot de s'Arena). forestals es troben estabilitzades o amb 

processos de renovació poc evidents o de 
baixa intensitat. Hi podria haver vàries 
explicacions per — aquestes diferents 
situacions a les dues illes. Per una banda hi 
podria tenir molt a veure l'acció antròpica, 
açò és que en el cas de Mallorca les 
possibles actuacions per afavorir la 
presència de P. halepensis s'haguessin 
perllongat més en el temps, en canvi a 
Menorca hauria tingut menys durada. 
Tampoc no es poden descartar factors 
naturals. Alguns autors (Osem et al., 2009) 
han conclòs en els seus estudis, que la 
regeneració natural de formacions 
homogènies de P. halepensis és més 
possible amb règims pluviomètrics situats 
entre 400-500 mm anuals, mentre que per 
damunt de 500 mm es produeix una 
transició cap a la regeneració de formacions 
més heterogènies. Considerant el diferent 
règim de pluges que presenten, de manera 
general les dues illes, i en el cas de 
Mallorca especialment les localitats 
situades més a la part meridional, els 
resultats obtinguts podrien estar mostrant, 
que en absència d'una alteració continuada, 
a Menorca les formacions de P. halepensis 
anirien cap una estabilització o decadència, 
en canvi a Mallorca, al menys en algunes 
localitats, podrien autoregenerar-se. De 
totes maneres, serien necessaris estudis més 
exhaustius i complexs, que prenguessin 
també en consideració altres factors per 
demostrar aquests processos, però que 
sense cap dubte serien d'interès. 


Conclusions i recomanacions 


Considerant els resultats dels dos 
treballs, és possible establir algunes 
conclusions enfocades cap a la gestió 
d'aquests sistemes a llarg termini, i/o dels 
sistemes dunars que presentin 
característiques semblants en les masses 


forestals de P. halepensis, podent ser 
d'aplicació més general davant possibles 
situacions futures: 


e Donada l'evidència de que les plantacions 
forestals monoespecífiques tenen efectes 
negatius a diferents nivells (Cannell, 
1999), i més concretament en el cas de P. 
halepensis (Navarro Cano et al., 2010), és 
recomanable evitar aquesta pràctica en els 
sistemes dunars i planificar una gestió 
encaminada a la seva diversificació. 

e Amb l'objectiu de minimitzar l'impacte 
negatiu de les masses forestals de P. 
halepensis sobre la biodiversitat del 
sistema dunar, poden ser necessàries 
actuacions de gestió per limitar-ne la 
regeneració, especialment en aquelles 
localitats on aquesta es pugui produir de 
manera natural. 

e En casos concrets pot ser necessari el 
control d'altres factors limitants (Boyes et 
al., 2010), tot per afavorir la transició cap 
a comunitats vegetals típiques dels 
sistemes dunars amb una major diversitat 
d'espècies vegetals. 

